CELEX: 32016R1776
Language: hr
Date: 2016-10-06 00:00:00
Title: Uredba Komisije (EU) 2016/1776 оd 6. listopada 2016. o izmjeni Priloga II. Uredbi (EZ) br. 1333/2008 Europskog parlamenta i Vijeća u pogledu uporabe sukraloze (E 955) kao pojačivača arome u žvakaćim gumama s dodanim šećerom ili poliolima (Tekst značajan za EGP)

7.10.2016   
            
            
               HR
            
            
               Službeni list Europske unije
            
            
               L 272/2
            
         UREDBA KOMISIJE (EU) 2016/1776
   оd 6. listopada 2016.
   o izmjeni Priloga II. Uredbi (EZ) br. 1333/2008 Europskog parlamenta i Vijeća u pogledu uporabe sukraloze (E 955) kao pojačivača arome u žvakaćim gumama s dodanim šećerom ili poliolima
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1333/2008 Europskog parlamenta i Vijeća od 16. prosinca 2008. o prehrambenim aditivima (1), a posebno njezin članak 10. stavak 3.,
   budući da:
   
               (1)
            
            
               U Prilogu II. Uredbi (EZ) br. 1333/2008 utvrđuju se popis prehrambenih aditiva Unije odobrenih za uporabu u hrani i uvjeti njihove uporabe.
            
         
               (2)
            
            
               Taj se popis može ažurirati u skladu sa zajedničkim postupkom iz članka 3. stavka 1. Uredbe (EZ) br. 1331/2008 Europskog parlamenta i Vijeća (2), na poticaj Komisije ili nakon podnošenja zahtjeva.
            
         
               (3)
            
            
               Dana 19. siječnja 2015. podnesen je zahtjev za odobrenje uporabe sukraloze (E 955) kao pojačivača arome u žvakaćim gumama s dodanim šećerom ili poliolima. Zahtjev je potom stavljen na raspolaganje državama članicama u skladu s člankom 4. Uredbe (EZ) br. 1331/2008.
            
         
               (4)
            
            
               Znanstveni odbor za hranu (SCF) Europske unije 2000. ocijenio je sukralozu te utvrdio prihvatljivi dnevni unos (PDU) od 15 mg/kg tjelesne mase na dan (3).
            
         
               (5)
            
            
               Uporabom sukraloze (E 955) kao pojačivača arome u žvakaćim gumama s dodanim šećerom ili poliolima povećava se ukupni intenzitet arome žvakaće gume te se tijekom žvakanja taj intenzitet zadržava dulje nego u slučaju prehrambenih aditiva drugog sastava. Stoga se povećanjem intenziteta i trajanja arome potrošaču pruža bolji ukupni doživljaj žvakanja gume.
            
         
               (6)
            
            
               Odobravanje sukraloze u količini od 1 200 mg/kg u žvakaćim gumama s dodanim šećerom ili poliolima dovelo bi do povećanja unosa E 955 unutar sljedećih ograničenja: od 0 do 0,1 % PDU-a u slučaju srednje razine potrošnje i od 0 do 4,3 % PDU-a u slučaju visoke razine potrošnje. Smatra se da je ta dodatna izloženost potrošača zanemariva te stoga ne predstavlja sigurnosni rizik.
            
         
               (7)
            
            
               U skladu s člankom 3. stavkom 2. Uredbe (EZ) br. 1331/2008 Komisija je dužna zatražiti mišljenje Europske agencije za sigurnost hrane (dalje u tekstu „Agencija”) kako bi ažurirala popis prehrambenih aditiva Unije iz Priloga II. Uredbi (EZ) br. 1333/2008, osim ako takvo ažuriranje neće imati utjecaj na zdravlje ljudi. Budući da se odobrenje uporabe sukraloze (E 955) kao pojačivača arome u žvakaćim gumama s dodanim šećerom ili poliolima smatra ažuriranjem tog popisa za koje nije vjerojatno da će imati utjecaj na zdravlje ljudi, nije potrebno zatražiti mišljenje Agencije.
            
         
               (8)
            
            
               Stoga je primjereno odobriti uporabu sukraloze (E 955) kao pojačivača arome u žvakaćim gumama s dodanim šećerom ili poliolima u najvećoj dopuštenoj količini od 1 200 mg/kg (potkategorija hrane 5.3.).
            
         
               (9)
            
            
               Prilog II. Uredbi (EZ) br. 1333/2008 trebalo bi stoga na odgovarajući način izmijeniti.
            
         
               (10)
            
            
               Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,
            
         DONIJELA JE OVU UREDBU:
   Članak 1.
   Prilog II. Uredbi (EZ) br. 1333/2008 mijenja se u skladu s Prilogom ovoj Uredbi.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 6. listopada 2016.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 354, 31.12.2008., str. 16.
   
   
      (2)  Uredba (EZ) br. 1331/2008 Europskog parlamenta i Vijeća od 16. prosinca 2008. o uspostavi zajedničkog postupka odobravanja prehrambenih aditiva, prehrambenih enzima i prehrambenih aroma (SL L 354, 31.12.2008., str. 1.).
   
      (3)  Mišljenje Zdravstvenog odbora za hranu o sukralozi (koje je SCF donio 7. rujna 2000.). Dostupno na internetu: http://ec.europa.eu/food/fs/sc/scf/out68_en.pdf
   
      PRILOG
      Dio E Priloga II. Uredbi (EZ) br. 1333/2008 mijenja se kako slijedi:
      
                  1.
               
               
                  Kategorija hrane 5.3., „Žvakaće gume” mijenja se kako slijedi:
                  
                              (a)
                           
                           
                              unosi se sljedeći unos nakon unosa za E 951:
                              
                                           
                                       
                                       
                                          „E 955
                                       
                                       
                                          Sukraloza
                                       
                                       
                                          1 200 
                                       
                                       
                                          (12)
                                       
                                       
                                          samo proizvodi s dodanim šećerom ili poliolima, kao pojačivač arome”
                                       
                                    
                        
                              (b)
                           
                           
                              bilješka (12) mijenja se kako slijedi:
                              
                                          „(12)
                                       
                                       
                                          Ako se E 950, E 951, E 955, E 957, E 959 i E 961 upotrebljavaju u kombinaciji u žvakaćim gumama, najveća se dopuštena količina svakoga aditiva smanjuje razmjerno.”